ΓΡΑΠΤΗ ΕΡΩΤΗΣΗ E-1459/01

υποβολή: Christopher Heaton-Harris (PPE-DE) προς την Επιτροπή

(17 Μαΐου 2001)

Θέμα: Θέση του Προϋπολογισμού Α-3022

Η Θέση του Προϋπολογισμού Α-3022 διαθέτει 1 500 000 ευρώ για την οικονομική ενίσχυση ακαδημαϊκών ιδρυμάτων με σκοπό τη συγχρηματοδότηση προγραμμάτων για τη διάδοση της γνώσης περί της ευρωπαϊκής ενοποίησης.

Αυτή η Θέση μοιάζει να αναπαράγει εις διπλούν, αντί απλώς να συμπληρώνει, τη δράση άλλων θέσεων χρηματοδότησης της Επιτροπής με τους ίδιους ακριβώς στόχους, όπως λ.χ. το Κολέγιο της Ευρώπης της Μπριζ, το Ευρωπαϊκό Πανεπιστημιακό Ινστιτούτο της Φλωρεντίας, το πρόγραμμα Η Ευρώπη μας, επιχορηγήσεις σε οργανισμούς που προάγουν την ιδέα της Ευρώπης, ενώσεις και ομοσπονδίες ευρωπαϊκού ενδιαφέροντος, ευρωπαϊκά ερευνητικά κέντρα και ενίσχυση για το Ίδρυμα Ζαν Μονέ.

Είναι σε θέση η Επιτροπή να διευκρινίσει σε τί ακριβώς διαφοροποιείται η Θέση του Προϋπολογισμού Α-3022 από τις παραπάνω θέσεις χρηματοδότησης ώστε να απορροφά δικαίως 1 500 000 ευρώ από τα χρήματα των φορολογούμενων;

Υπάρχουν ιδρύματα από εκείνα που χρηματοδοτούνται από αυτή τη Θέση, τα οποία είναι αποδέκτες και άλλων Κοινοτικών επιχορηγήσεων;

Προτίθεται άραγε η Επιτροπή, στο όνομα της ευθυδικίας και της δημοκρατίας, να χρηματοδοτήσει ιδρύματα που τηρούν μια ισορροπημένη και αμερόληπτη στάση όσον αφορά την παροχή πληροφοριών περί Ευρωπαϊκής Ένωσης στο κοινό;

Απάντηση της κ. Reding εξ ονόματος της Επιτροπής

(23 Ιουλίου 2001)

Το άρθρο A-3022 του γενικού προϋπολογισμού της Κοινότητας προβλέπει επιδοτήσεις για δραστηριότητες οι οποίες αφορούν την ευρωπαϊκή ολοκλήρωση και οργανώνονται από κέντρα μελέτης και έρευνας πανεπιστημιακής προέλευσης. Η γραμμή αυτή του προϋπολογισμού επικεντρώνεται στους πανεπιστημιακούς χώρους και τις δραστηριότητες έρευνας και διαλόγου που αναπτύσσουν για τη διαδικασία της ευρωπαϊκής ολοκλήρωσης. Όλα αυτά τα στοιχεία αποτελούν την ιδιαιτερότητα της γραμμής προϋπολογισμού και το όριο επιλεξιμότητας των αιτούντων.

Το σύστημα διαχείρισης των δημοσιονομικών πόρων βασίζεται σε πρόσκλησηποβολήςποψηφιοτήτων η οποία δημοσιεύεται στην Επίσημη Εφημερίδα και μέσω του Διαδικτύου.

Η πρόσκλησηποβολήςποψηφιοτήτων παρέχει τη δυνατότητα να ενισχύονται κάθε χρόνο ορισμένα θέματα προτεραιότητας. Επομένως είναι δυνατόν ναποστηρίζονται δραστηριότητες εγγύτερες προς τα θέματα που απασχολούν περισσότερο την Ένωση. Με τα θέματα προτεραιότητας εξασφαλίζεται μεγαλύτερη αποτελεσματικότητα των δαπανών του προϋπολογισμού.

Τα σχέδια πουποβάλλονται μετά από την πρόσκλησηποβολήςποψηφιοτήτων αξιολογούνται από ανεξάρτητους εμπειρογνώμονες και, στη συνέχεια, διενεργείται η επιλογή των δικαιούχων.

Αντίθετα από το άρθρο A-3022, για τις γραμμές προϋπολογισμού A-3010 (Κολλέγιο της Ευρώπης στη Μπρυζ), A-3020 (Ευρωπαϊκό Πανεπιστημιακό Ινστιτούτο της Φλωρεντίας) και A-3030 (Σωματείο Notre Europe) και Α-3036 (υποστήριξη στο Maison Jean Monnet), οι δικαιούχοι είναι προκαθορισμένοι και συνήθως αναφέρεται στον προϋπολογισμό ότι οι πιστώσεις αποτελούν συμβολή στις δαπάνες λειτουργίας.

Αποδέκτες των επιδοτήσεων της γραμμής προϋπολογισμού A-3022 είναι τα πανεπιστήμια. Αυτά πρέπει να αποστείλουν σχέδια, ανταποκρινόμενα σε πρόσκλησηποβολήςποψηφιοτήτων. Τα σχέδια που έλαβαν συγχρηματοδότηση από αυτήν τη γραμμή αναφέρονται στον προβληματισμό και τη συζήτηση για τη διαδικασία της ευρωπαϊκής ολοκλήρωσης. Οιποστηριζόμενες δραστηριότητες στο πλαίσιο των επιλεγέντων σχεδίων έχουν ως αντικείμενο θέματα που είναι στο επίκεντρο της ευρωπαϊκής επικαιρότητας: σεμινάρια για τις προκλήσεις της ευρωπαϊκής ολοκλήρωσης, συναντήσεις καθηγητών πανεπιστημίου για τη θεσμική μεταρρύθμιση και τη διεύρυνση, οργάνωση συνεδρίων για τις χρηματοοικονομικές συνέπειες του ευρώ ή ακόμη ανάλυση για το παγκόσμιο εμπόριο και την Ένωση.

Κύριος στόχος αυτών των επιδοτήσεων είναι ναποστηριχθούν η συζήτηση για την Ευρώπη και η ενεργός συμμετοχή των πανεπιστημιακών στη διαδικασία της ευρωπαϊκής ολοκλήρωσης. Όλοι αυτοί οι στόχοι είναι ειδικότεροι σε σύγκριση με εκείνους που επιδιώκουν άλλες γραμμές του προϋπολογισμού και μπορούν να εντοπισθούν.

Οι δικαιούχοι οργανισμοί οι οποίοι αναφέρονται στα άρθρα A-3010, A-3020, A-3030 κλπ. δεν λαμβάνουν επιδότηση, διότι δεν είναι επιλέξιμοι βάσει των κριτηρίων της γραμμής A-3022.

Όσον αφορά τηνποστήριξη των δραστηριοτήτων πληροφόρησης σχετικά με την Ένωση, πρέπει ναπογραμμισθεί ότι οι δραστηριότητες αυτές δεν είναι επιλέξιμες στο πλαίσιο της γραμμής A-3022.